

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**

**ՂԵԿԱՎԱՐԻ ՏԵՂԱԿԱԼ**

**Ո Ր Ո Շ ՈՒ Մ N ՏԾ/Ք/514-2022-Ա/06**

**Վարչական տույժ նշանակելու մասին**

**Ք․ Երևան «07» հուլիսի 2022թ․**

Ես՝ ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի տեղակալ Աշոտ Շահբազյանս, ուսումնասիրելով Տեսչական մարմնի Արմավիրի տարածքային բաժնի կողմից իրականացված ստուգումների արդյունքում 2022 թվականի հունիսի 10-ին կազմված թիվ ՏԾ/Ք/514-2022-Ա ստուգման ակտը և վարչական վարույթի նյութերը՝

**ՊԱՐԶԵՑԻ**

Տեսչական մարմնի ղեկավարի 13․04․2022թ․ թիվ ՏԾ/Ք/514-2022-Ա հանձնարարագրի հիման վրա Տեսչական մարմնի Արմավիրի տարածքային բաժնի կողմից 2022 թվականի մայիսի 13-ից 23-ն ընկած ժամանակահատվածում ստուգումներ են իրականացվել ՀՀ, Արմավիրի մարզ, ք․ Էջմիածին, Գայ համայնքում՝ «Գայ» 35/10 կՎ բջ․ 10 «Գայ» 10կՎ ՕԳ-ի բեռնաթափման նպատակով 10կՎ ՄԳ-ի և 10կՎ ՕԳ-ի կառուցման՝ քաղաքաշինության բնագավառում իրավական ակտերի պահանջների կատարման և պահպանման նկատմամբ, 2021թ․ մայիսի 13-ից 2022թ․ մայիսի 23-ն ընկած ժամանակահատվածի համար։

Իրականացված ստուգումների արդյունքում 10․06․2022թ․ կազմվել է թիվ ՏԾ/Ք/514-2022-Ա ստուգման ակտը, համաձայն որի․

Օբյեկտը իրենից ներկայացնում է Արմավիրի մարզի 4 համայնքներով անցնող 4269 մ երկարությամբ 10կՎ լարման էլեկտրահաղորդման գիծ, որից 690մ АПвП-10 3x150քմ կաբելային ստորգետնյա և վերգետնյա և 3625մ օդային էլեկտրագիծ՝ հավաքովի երկաթբետոնե հենասյուների վրա, գազագծերի և այլ էլեկտրահաղորդման գծերի վրայով անցումների և բարձրացումների պատրաստմամբ։ Հիմնական աշխատանքները ավարտման փուլում են։

Էջմիածին, Գրիբոյեդով, Ակնաշեն և Գայ համայնքների ղեկավարների կողմից չի տրվել օբյեկտի նախագծման թույլտվություն III (միջինից բարձր) ռիսկայնության օբյեկտի համար, շինարարության թույլտվությունները տրվել են կարգի խախտումով՝ պահանջված ձևին ոչ համապատասխան և առանց փորձաքննության դրական եզրակացության։ Նշված խախտումների վերաբերյալ հեղինակային հսկողի կողմից շինարարության վարման մատյանում գրառումներ չի կատարվել, մատյանը չի լրացվել։

Այսինքն՝ հեղինակային հսկող «ՎՈԼԻՈՍ ՆԱԽԱԳԾԱՅԻՆ ԻՆՍՏԻՏՈՒՏ» ՓԲ ընկերության (ՀՎՀՀ՝ 00902375) կողմից խախտվել է ՀՀ քաղաքաշինության նախարարի 2008 թվականի հունվարի 14-ի  ՀՀՇՆ I-3.01.01-2008 «**Շինարարական արտադրության կազմակերպման աշխատանքների կատարում** շինարարական նորմերը հաստատելու մասին թիվ 11-Ն որոշման հավելված Ա-ի և ՀՀ քաղաքաշինության նախարարի 1998 թվականի սեպտեմբերի 28-ի «Շինարարության նկատմամբ հեղինակային հսկողության իրականացման հրահանգ»-ը հաստատելու մասին թիվ 143 հրամանի 4․5 և 4․7 կետերի պահանջները, որի համար «Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 11-րդ հոդվածով նախատեսված է վարչական պատասխանատվություն։

Վերոնշյալ վարչական իրավախախտման վերաբերյալ գործի քննությունը նշանակվել է 20․06․2022թ․։ «ՎՈԼԻՈՍ ՆԱԽԱԳԾԱՅԻՆ ԻՆՍՏԻՏՈՒՏ» ՓԲ ընկերության տնօրեն Արամ Վարդազարի Շահինյանը, պատշաճ ծանուցված լինելով վարչական իրավախախտման վերաբերյալ գործի քննության տեղի և ժամանակի մասին, չի ներկայացել գործի քննությանը, այն հետաձգելու գրավոր միջնորդություն չի ներկայացվել, չի ներկայացվել գրավոր առարկություն։

ՀՀ վարչապետի 2018 թվականի հունիսի 11-ի N 730-Լ որոշման հավելվածի 1-ին կետի համաձայն՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմինը վերահսկողություն և օրենքով սահմանված այլ գործառույթներ իրականացնող Կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման բնագավառներում` հանդես գալով Հայաստանի Հանրապետության անունից:

Նույն որոշման հավելվածի 11-րդ կետի 4-րդ ենթակետի համաձայն՝քաղաքաշինության բնագավառում Տեսչական մարմինը լիազորված է օրենքով սահմանված դեպքերում և կարգով նշանակելու վարչական տույժեր(․․․․)։

ՀՀՇՆ I-3.01.01-2008 **«Շինարարական արտադրության կազմակերպման աշխատանքների կատարում** շինարարական նորմերը հաստատելու մասին թիվ 11-Ն որոշման հավելված Ա-ով հաստատված է աշխատանքների ընդհանուր մատյանի ձևը և վարման կարգը։

Նույն հրամանի 72-րդ կետի համաձայն՝ աշխատանքների ընդհանուր մատյանի էջերը համարակալվում և կարվում են, տիտղոսաթերթը ձևակերպվում է անհրաժեշտ ստորագրություններով, հավաստագրվում շինարարական կազմակերպության կնիքով:

ՀՀ քաղաքաշինության նախարարի 1998 թվականի սեպտեմբերի 28-ի «Շինարարության նկատմամբ հեղինակային հսկողության իրականացման հրահանգ»-ը հաստատելու մասին թիվ 143 հրամանի 4․5 կետի համաձայն՝հեղինակային հսկողը հետևում է քաղաքաշինական օբյեկտի իրականացման համապատասխանությանը հաստատված նախագծի պահանջներին ու լուծումներին։

Նույն հրամանի 4․7 կետի համաձայն՝հեղինակային հսկողըշինարարության վարման ընդհանուր մատյանի համապատասխան բաժնում գրանցում է նախագծային լուծումներից կատարված շեղումները (հավելված թիվ 2), այդ մասին տեղյակ պահելով Պատվիրատուին։

«Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 11-րդ հոդվածի համաձայն՝շինարարության ընթացքում հեղինակային հսկողության պարտականությունը չկատարելը կամ խախտումներով կատարելը առաջացնում է տուգանքի նշանակում` սահմանված նվազագույն աշխատավարձի քսանապատիկի չափով:

Նույն օրենքի 4-րդ հոդվածի համաձայն՝ քաղաքաշինության բնագավառում իրավախախտումներ կատարելու համար կարող են կիրառվել`

ա) տուգանքի նշանակում

բ) քաղաքաշինական գործունեություն իրականացնելու լիցենզիայի գործողության կասեցում

գ) քաղաքաշինական գործունեություն իրականացնելու լիցենզիայի գործողության դադարեցում:

Սույն օրենքի սահմաններում տույժ նշանակելն իրավախախտում կատարած իրավաբանական անձին չի ազատում այն պարտականության կատարումից, որի չկատարման համար նշանակվել է տույժ:

Եթե իրավաբանական անձը սույն օրենքով սահմանված կարգով ենթարկվում է պատասխանատվության, ապա այդ նույն իրավախախտման համար ֆիզիկական անձը չի կարող ենթարկվել պատասխանատվության:

Նույն օրենքի 14-րդ հոդվածի համաձայն՝ սույն օրենքով նախատեսված խախտումներն արձանագրում և տուգանքներ է նշանակում տեսչական մարմինը: Խախտման վերաբերյալ արձանագրությունները քննում են և տույժ նշանակելու վերաբերյալ որոշումներն ընդունում է տեսչական մարմնի ղեկավարը կամ նրա տեղակալը:

Այսպիսով, սույն վարչական գործում եղած ապացույցներով հիմնավորվել է ՀՀ, Արմավիրի մարզ, ք․ Էջմիածին, Գայ համայնքում՝ «Գայ» 35/10 կՎ բջ․ 10 «Գայ» 10կՎ ՕԳ-ի բեռնաթափման նպատակով 10կՎ ՄԳ-ի և 10կՎ ՕԳ-ի կառուցման ընթացքում հեղինակային հսկող՝ «ՎՈԼԻՈՍ ՆԱԽԱԳԾԱՅԻՆ ԻՆՍՏԻՏՈՒՏ» ՓԲ ընկերության կողմից թույլ տրված վարչական իրավախախտման փաստը։

Վերոգրյալի հիման վրա և ղեկավարվելով «Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 4-րդ հոդվածի 1-ին մասի «ա» կետով, 11-րդ, 14-րդ և 18-րդ հոդվածներով՝

**ՈՐՈՇԵՑԻ**

1․ Հեղինակային հսկող՝ «ՎՈԼԻՈՍ ՆԱԽԱԳԾԱՅԻՆ ԻՆՍՏԻՏՈՒՏ» ՓԲ ընկերությանը ենթարկել վարչական պատասխանատվության՝ «Քաղաքաշինության բնագավառում իրավախախտումների համար պատասխանատվության մասին» ՀՀ օրենքի 11-րդ հոդվածի հատկանիշներով՝ վերջինիս նկատմամբ կիրառելով վարչական տույժ՝ տուգանք՝ 20.000 (քսան հազար) ՀՀ դրամ գումարի չափով։

2․ Խախտումների վերացման վերաբերյալ «ՎՈԼԻՈՍ ՆԱԽԱԳԾԱՅԻՆ ԻՆՍՏԻՏՈՒՏ» ՓԲ ընկերությանը տալ պարտադիր կատարման ենթակա ցուցում՝ 15 օրյա ժամկետում վերացնելու արձանագրված խախտումները։

**Ծանոթություն․**

Սույն որոշումը օրինական ուժի մեջ է մտնում հրապարակման պահից (հանձնվելուց, հանձված համարվելու օրվանից) մեկ ամիս հետո, և նույն ժամկետում ենթակա է բողոքարկման՝  ՀՀ քաղաքացիական դատավարության օրենսգրքով սահմանված կարգով:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | **ԱՇՈՏ ՇԱՀԲԱԶՅԱՆ** |